Във връзка с постъпило уведомление с вх. № ОВОС-79/15.01.2021 г. и становище от БД ИБР Пловдив с изх. № ПУ-01-51(3)/29.03.2021г. за инвестиционно предложение (ИП): „„Бензиностанция с АГСС, обслужваща сграда с ресторант и автомобилен и ТИР паркинг, КТП, изгребни ями, противопожарни резервоари и сондажен кладенец в ПИ 03620.4.870, с. Белозем, община Раковски и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т.2, буква „г“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000291 „Гора Шишманци“.

Копие на писмото е изпратено до Община Раковски и Кметство с. Белозем

Отговорено от РИОСВ-Пловдив на 19.04.2021г.